pythainlp/thai_wikipedia_clean_20230101 huggingface dataset:
ตัวหนังสือภาพ  เป็นสัญลักษณ์แทนการสื่อสารถึงความหมายคล้ายคลึงกับภาพของมันผ่านวัตถุทางกายภาพ ตัวหนังสือภาพมักใช้ในการเขียน
Pictography นั้นเป็นรูปแบบของการเขียนซึ่งใช้วิธี ได้แก่ ภาพการวาดเส้น ,คล้ายกับรูปแบบอักษรรูปลิ่ม และบางส่วนก็คล้ายกับอักษรเฮียโรกลีฟิค ซึ่งใช้การวาดเส้นเป็นตัวอักษรแบบสัทอักษร หรือจังหวะที่กำหนด ตัวหนังสือภาพบางรูป เช่น GHS hazard pictograms มีองค์ประกอบของภาษาที่เป็นรูปแบบ
วัดแม่พระราชินีแห่งสากลโลก กาญจนบุรี
วัดแม่พระราชินีแห่งสากลโลก กาญจนบุรี  หรือ วัดกาญจนบุรี เป็นโบสถ์คริสต์นิกายโรมันคาทอลิกแห่งหนึ่งในจังหวัดกาญจนบุรี ตั้งอยู่ใกล้กับสุสานทหารสัมพันธมิตรดอนรัก
หลังสิ้นสุดสงครามโลกครั้งที่สอง รัฐบาลสหราชอาณาจักรได้ซื้อที่ดินจากนายน้ำแท้ แต้มทอง จำนวน 17 ไร่เมื่อปี พ.ศ. 2489 เพื่อสร้างสุสานทหารสัมพันธมิตรดอนรักขึ้นเป็นอนุสรณ์สถานสำหรับเชลยศึกผู้วายชนม์ด้วยได้รับการสนับสนุนจากรัฐบาลออสเตรเลีย, นิวซีแลนด์ และเนเธอร์แลนด์ ต่อมาโจเซฟ เวลซิง (Joseph Welsing) ทูตเนเธอร์แลนด์ประจำพม่าในขณะนั้น ได้เขียนจดหมายถึงพระคุณเจ้าเปโตร คาเร็ตโต มุขนายกเขตมิสซังราชบุรี ขอให้สร้างอารามชีลับใกล้บริเวณสุสาน เพื่อจะได้มีผู้คอยสวดภาวนาแก่ผู้วายชนม์ซึ่งหนึ่งในนั้นเป็นหลานชายของนายเวลซิง ต่อมาพระคุณเจ้าเปโตรพิจารณาเสนอแก่นายเวลซิงว่าควรสร้างโบสถ์แทนอารามชีลับเพื่อให้คริสต์ศาสนิกชน ผู้นับถือศาสนาอื่น ๆ และนักท่องเที่ยวสามารถเข้าชมสุสานและภาวนาแก่ผู้ล่วงลับได้ นายเวลซิงจึงเห็นดีด้วยจึงบริจาคทรัพย์จำนวน 7,000 ดอลลาร์สหรัฐเพื่อซื้อที่ดินจำนวน 3 ไร่เศษสำหรับสร้างโบสถ์เล็ก ๆ หลังหนึ่ง โดยตั้งอยู่ด้านหลังสุสานทหารสัมพันธมิตรดอนรัก
โบสถ์เริ่มก่อสร้างในปี พ.ศ. 2498 โดยมีคุณพ่ออันเดรอา เช็กกาเรลลีออกแบบให้เข้ากับสุสาน และยอแซฟ ชุลี เยาวสังข์เป็นช่างก่อสร้าง จนเสร็จสมบูรณ์ในปีถัดมา โดยนายเวลซิงขอให้จารึกชื่อเรยีนา (Regina) ซึ่งเป็นชื่อภรรรยาผู้ล่วงลับที่โบสถ์นี้ พระคุณเจ้าเปโตรจึงตั้งชื่อโบสถ์ว่าเบอาตา มุนดี เรยีนา (Beata Mundi Regina) อันเป็นสมัญญานามของพระนางมารีย์พรหมจารีแปลว่า "ราชินีแห่งสากลโลก"
เดิมวัดแม่พระราชินีแห่งสากลโลก กาญจนบุรีจะขึ้นอยู่กับวัดแม่พระมหาทุกข์ ท่าม่วง ตั้งแต่ปี พ.ศ. 2499 ถึง พ.ศ. 2538 เพราะไม่มีบาทหลวงประจำและมีศาสนิกชนไม่มากนัก กระทั่งในปี พ.ศ. 2538 ได้มีการจัดตั้งโรงเรียนดรุณากาญจนบุรี เขตมิสซังราชบุรีจึงได้จัดให้มีบาทหลวงอยู่ประจำ โบสถ์ได้รับการบูรณะในปี พ.ศ. 2549
ปรากฏการณ์วิทยา
ปรากฏการณ์วิทยา (; (phainómenon) "สิ่งที่ปรากฏ" กับ (lógos) "การพูด, การศึกษา") เป็นวิธีการทางปรัชญาที่มีเป้าประสงค์เพื่อศึกษาโครงสร้างเชิงอุตระของสำนึก และสาระของสัต โดยการย้อนกลับไปที่ข้อมูลที่มีอยู่ในสำนึก ปรากฏการณ์วิทยาพยายามค้นหาความจริง แต่ความจริงที่ปรากฏการณ์วิทยาแสวงหานั้นอยู่ใน “โลกที่ปรากฏต่อหน้า” (immanence) หาใช่การมุ่งก้าวพ้นผ่านประสบการณ์ ไปสู่โลกของแบบ หรือแม้แต่พระเจ้า อันเป็นความจริงสูงสุดที่รองรับยืนยันโลกปรากฏแต่อย่างใดไม่ ดังชื่อของปรัชญาของสำนักนี้ได้ระบุไว้ว่า จุดยืนในการหาความจริงวางอยู่บนฐานที่เรียกว่า “ประสบการณ์” ในความหมายที่กว้างที่สุด ในแง่นี้ ปรากฏการณ์วิทยา (phenomenology) คือสำนักทางปรัชญาที่เน้นการหาความจริงในปรากฏการณ์ (phenomena)
การให้คำนิยามที่ชัดเจนกับคำว่า ปรากฏการณ์วิทยา เป็นเรื่องยาก เพราะปรากฏการณ์วิทยาเป็นแนวคิด หรือ คอนเซปต์ที่แตกออกไปได้หลากหลายแขนง และนักปรัชญาในสายความคิดนี้มีวิธีการมองและวิธีการเข้าหาปัญหาแตกต่างกัน แต่เราสามารถเข้าใจจุดร่วมที่นักปรัชญาแต่ละท่านมีร่วมกันได้ จุดร่วมนี้คือการมองว่าปรากฏการณ์วิทยาคือ การศึกษาสำนึกจากแง่มุมของมนุษย์ในฐานะประธานบุรุษที่หนึ่ง หรือพูดอีกอย่างหนึ่งว่า ปรากฏการณ์วิทยาปฏิเสธการค้นคว้าในเชิงภาวะวิสัย (objective research) เหมือนอย่างการศึกษาทางจิตวิทยา ซึ่งเน้นการศึกษาธรรมชาติของจิตที่เป็นสากล และเป็นกลาง ดังนั้นพื้นฐานที่สำคัญที่สุดของสำนักความคิดนี้ จึงหลีกเลี่ยงการศึกษาสำนึกอย่างเป็นเอกเทศ หรืออย่างเดี่ยวๆ แต่เน้นว่าเราต้องศึกษาสำนึกในฐานะที่สำนึกต้องพุ่งไปสู่อะไรบางอย่าง ดังที่ฮุสเซิร์ลกล่าวไว้ว่า การสำนึกคือการสำนึกถึงอะไรบางอย่าง เราเรียกกระบวนการที่สำนึกพุ่งไปสู่อะไรบางอย่างนี้ว่า “การพุ่งไปของเจตสำนึก” (intentionality) และเรียกวัตถุหรือสิ่งที่เราสำนึกว่า “วัตถุของการพุ่งไปของเจตสำนึก” (intentional object)
ฮาลิมาห์ ยาคอบ
ฟรังโก-วอลเตอร์ สไตน์ไมเออร์
พระเจ้าจันทรคุปต์ที่ 1
พระเจ้าจันทรคุปต์ที่ 1 (, ? – 335, 320 – 335) จักรพรรดิองค์ที่ 3 แห่ง จักรวรรดิคุปตะ ราว ค.ศ. 320 พระองค์สามารถรวบรวมตระกูลที่ทรงอำนาจซึ่งเป็นพันธมิตรกับพระองค์บริเวณภูมิภาค แม่น้ำคงคา ได้สำเร็จ
พระเจ้าจันทรคุปต์ที่ 1 เป็นพระราชโอรสของ พระเจ้าฆโฏตกจะ จักรพรรดิองค์ที่ 2 และเป็นพระราชนัดดาใน พระเจ้าศรีคุปต์ ผู้เป็นปฐมจักรพรรดิซึ่งมีพระอิสริยยศเป็น มหาราชา แต่พระเจ้าจันทรคุปต์มีพระอิสริยยศที่เป็นที่รู้จักเป็น มหาราชาธิราช ซึ่งพระองค์ได้ขึ้นสืบราชบัลลังก์เมื่อ ค.ศ. 320 ภายหลังการสวรรคตของพระราชบิดา
พระองค์สามารถขยายอาณาเขตของราชวงศ์ได้อย่างกว้างขวางจากอาณาจักรเล็ก ๆ จนกลายมาเป็นจักรวรรดิที่สำคัญโดยพระองค์ได้อภิเษกกับเจ้าหญิงจากแคว้นลิจฉวีคือ เจ้าหญิงกุมารเทวี และมีพระราชโอรสที่สำคัญ 2 พระองค์คือ คชคุปต์ และ สมุทรคุปต์
นครบาบิโลเนีย
อุตสาหกรรมพลังงาน
อุตสาหกรรมพลังงาน คือทั้งหมดของอุตสาหกรรมที่เกี่ยวข้องในการผลิตและการขายพลังงาน รวมทั้งการสกัดน้ำมันเชื้อเพลิง, การผลิต, การกลั่น และจำหน่าย โดยสังคมยุคใหม่ใช้น้ำมันจำนวนมาก และอุตสาหกรรมพลังงานเป็นส่วนสำคัญของโครงสร้างพื้นฐาน และการดำรงของสังคมในเกือบทุกประเทศ
โดยเฉพาะอย่างยิ่ง อุตสาหกรรมพลังงานประกอบด้วย:
การผลิตและการใช้ทรัพยากรพลังงานมีความสำคัญต่อเศรษฐกิจโลก กิจกรรมทางเศรษฐกิจทั้งหมดต้องใช้แหล่งพลังงาน ไม่ว่าจะเป็นการผลิตสินค้า, อำนวยการขนส่ง, การใช้คอมพิวเตอร์และเครื่องจักรอื่น ๆ
ความต้องการพลังงานที่แพร่หลายอาจกระตุ้นให้เกิดการแข่งขันสาธารณูปโภคด้านพลังงาน และการจัดตั้งตลาดพลังงานค้าปลีก สังเกตได้จากการปรากฏตัวของภาคบริการ "การตลาดพลังงานและการบริการลูกค้า" (EMACS) ส่วนย่อย
ภาคพลังงานคิดเป็น 4.6 เปอร์เซนต์ของสินเชื่อให้กู้ที่โดดเด่น เทียบกับ 3.1 เปอร์เซนต์จากทศวรรษก่อน ขณะที่พันธบัตรพลังงานมีสัดส่วน 15.7 เปอร์เซนต์ของตลาดตราสารหนี้ขยะมูลค่า 1.3 ล้านล้านดอลลาร์ เพิ่มขึ้นจาก 4.3 เปอร์เซนต์ในช่วงเวลาเดียวกัน
วิกฤตการณ์.
ความไม่มั่นคงทางเศรษฐกิจและการเมืองอาจนำไปสู่วิกฤตพลังงาน วิกฤตการณ์น้ำมันที่โดดเด่นคือวิกฤตน้ำมันในปี พ.ศ. 2516 และวิกฤตน้ำมันในปี พ.ศ. 2522 ครั้นการมาถึงจุดผลิตน้ำมันสูงสุด ซึ่งเป็นช่วงเวลาที่มีอัตราสูงสุดของการสกัดปิโตรเลียมทั่วโลก ก็มีแนวโน้มที่จะทำให้เกิดวิกฤตพลังงานอีกเช่นกัน
พระเจ้าจันทรคุปต์เมารยะ
พระเจ้าจันทรคุปตะที่ 1
นักบุญวาเลนตินุส
นักบุญวาเลนตินุส, นักบุญวาเลนตินัส, เซนต์วาเลนไทน์ หรือ นักบุญวาเลนไทน์ (, , ) เป็นนักบุญของศาสนาคริสต์นิกายโรมันคาทอลิก ของกรุงโรม เซนต์วาเลนไทน์เกิดเมื่อ ค.ศ. 226 เสียชีวิตเมื่อวันที่14 กุมภาพันธ์ ค.ศ. 269 เรารู้จักกันดีว่า เซนต์วาเลนไทน์เป็นต้นกำเนิดของวันวาเลนไทน์
เซนต์วาเลนไทน์เป็นบาทหลวงอยู่ที่โบสถ์ใกล้ๆกรุงโรม ต่อมาในยุคสมัยของพระเจ้าคลอดิอุสที่2 มีการตั้งกฎหมายว่าห้ามมีการแต่งงานในเมืองของพระองค์ เพราะพระองค์ต้องการให้ผู้ชายทุกคนในเมืองต้องไปเป็นทหารในการทำสงคราม เซนต์วาเลนไทน์รู้สึกเห็นใจผู้ชายและผู้หญิงที่มีความรัก เซนต์วาเลนไทน์จึงแอบทำพิธีแต่งงานให้กับผู้ชายผู้หญิงที่มีความรักอย่างลับๆ โดยภายในงานมีเพียง เจ้าสาว เจ้าบ่าว และบาทหลวงเท่านั้น พวกเขาจึงต้องกระซิบคำสาบานและการอธิษฐานในการแต่งงาน ในที่สุด ทหารของพระเจ้าคลอดิอุสก็ได้มาเห็นพิธีพอดี แล้วเรื่องราวก็ไปถึงพระเจ้าคลอดิอุส เซนต์วาเลนไทน์จึงถูกจำคุกและถูกลงโทษอย่างหนักและแสนสาหัส แต่คนที่ถูกทำพิธีแต่งงานโดยเซนต์วาเลนไทน์มักแอบมาเยี่ยมเซนต์วาเลนไทน์ที่คุกอยู่เสมอ ต่อมาผู้คุมคุกของเซนต์วาเลนไทน์ชื่อแอสทีเรียส เขามีลูกสาวที่ตาบอด จึงขอให้เซนต์วาเลนไทน์ช่วยรักษา แล้วลูกสาวของแอสทีเรียสก็กลับมามองเห็นได้เหมือนเดิม ลูกสาวของแอสทีเรียสจึงมาเยี่ยมเซนต์วาเลนไทน์ที่คุกอยู่เสมอเช่นเดียวกัน จนกระทั่งถึงวันประหารชีวิตเซนต์วาเลนไทน์ ก่อนเขาเสียชีวิตเขาก็เขียนจดหมายถึงลูกสาวของแอสทีเรียสและลงท้ายด้วยคำว่า "From your valentine" แล้วเซนต์วาเลนไทน์ก็ถูกประหารชีวิตด้วยการตัดศีรษะในวันที่ 14 กุมภาพันธ์ ค.ศ. 269
หลังมรณกรรมของนักบุญวาเลนตินุส.
หลังเซนต์วาเลนไทน์เสียชีวิต ก็มีการบรรจุกะโหลกของเซนต์วาเลนไทน์ไว้เป็นเรลิกที่กรุงโรม ประเทศอิตาลี ต่อมาพระสันตะปาปาเกลาซิอุสได้แต่งตั้งวันที่ 14 กุมภาพันธ์ ซึ่งเป็นวันที่เซนต์วาเลนไทน์ถูกประหารชีวิต เป็นวันสำคัญ คือวันวาเลนไทน์ซึ่งเป็นวันแห่งความรักนั่นเอง
โรคบุคลิกภาพผิดปกติ
ไซโคพาท
ไซโคพาท ( ; กลุ่มคนที่มีอาการนี้เรียกว่า psychopath) เป็นความผิดปกติทางบุคลิกภาพที่มีพฤติกรรมต่อต้านสังคมอย่างต่อเนื่อง ความร่วมรู้สึกและความสำนึกผิดบกพร่อง ขาดการยับยั้งความละอาย และมีพฤติกรรมถือตนว่าสำคัญกว่าผู้อื่น ซึ่งในบางครั้งมีความหมายที่คล้ายคลึงกับคำว่า "โซซิโอพาท" (sociopathy) ตลอดประวัติศาสตร์ที่ผ่านมามีแนวคิดของไซโคพาทที่แตกต่างกันได้ถูกนำมาใช้ ซึ่งมีบางส่วนที่ตรงกับในปัจจุบันและอาจมีบางส่วนที่ขัดแย้งกัน
Sociopathy
Sociopath
เครื่องช็อกไฟฟ้าหัวใจอัตโนมัติ
การนวดหัวใจผายปอดช่วยชีวิต
เฟอร์ไรติน
ยุทธการที่อารัส(ค.ศ. 1940)
แม่น้ำโพโทแม็ค
จอห์น อดัมสัน (นักการเมืองนิวเซาส์เวลส์)
จอห์น อดัมสัน (12 พฤษภาคม ค.ศ. 1910 – 8 มีนาคม ค.ศ. 1984) เป็นนักการเมืองชาวออสเตรเลีย ตั้งแต่ปี ค.ศ. 1950 ถึง ค.ศ. 1953 เป็นสมาชิกของพรรคเสรีนิยมแห่งออสเตรเลีย อดัมสันเกิดที่รัฐนิวเซาท์เวลส์
เป็นบุตรของ โซลิกตอร์ และจบการศึกษาที่วิทยาลัยครูซิสนีย์ เขาทำงานเป็นครูตั้งแต่ปี ค.ศ. 1938 จนถึงปี ค.ศ. 1950 เขาลงสมัครการเลือกตั้งซ่อมในเดือนมกราคม ค.ศ. 1950
หลิวซื่อ
หลิวซื่อ (, ? – 659) ชื่อรอง จื่อเฉา (Zishao) อัครมหาเสนาบดีในช่วงต้น ราชวงศ์ถัง ระหว่างรัชสมัย จักรพรรดิถังเกาจง จักรพรรดิองค์ที่ 3
หลานสาวของเขาได้เป็นจักรพรรดินีพระองค์แรกในจักรพรรดิเกาจงคือ จักรพรรดินีหวัง ทำให้เขาได้รับตำแหน่งอัครมหาเสนาบดีต่อมาเมื่อจักรพรรดินีหวังและ พระสนมเซียว พระสนมเอกถูกกำจัดไปแล้วใน ค.ศ. 655 ทำให้หลิวซื่อถูกจับและถูกประหารตามพระราชโองการของจักรพรรดิเกาจงเมื่อ ค.ศ. 659
รัฐมนตรีเงาของแบร์รี โอฟาร์เรลล์
รัฐมนตรีเงาของแบร์รี โอฟาร์เรลล์ เป็นรัฐมนตรีเงาในรัฐนิวเซาท์เวลส์ ประเทศออสเตรเลีย
เกิดขึ้นในวันที่ 4 เมษายน ค.ศ. 2007 จนกระทั่งมีการเลือกตั้งรัฐนิวเซาท์เวลส์ ค.ศ. 2011 โดยมีพรรคร่วมรัฐบาลเงา คือ พรรคเสรีนิยมแห่งออสเตรเลีย และพรรคออสเตรเลียแห่งชาติ
บิล มิจิเอะ
วิลเลียม มิจิเอะ (24 พฤศจิกายน ค.ศ. 1935 – 22 กันยายน ค.ศ. 2017) เป็นนักการเมืองชาวอังกฤษ เป็นสมาชิกพรรคแรงงาน ตั้งแต่ปี ค.ศ. 1983 จนถึงปี ค.ศ. 2001 วิลเลียมยังเป็นสมาชิกของกลุ่มรณรงค์สังคมนิยม
รางวัลเมขลา สาขานักแสดงนำชายดีเด่น
รางวัลเมขลา สาขานักแสดงนำชายดีเด่น เป็นรางวัลที่จัดเป็นประจำทุกปีโดย สมาพันธ์สมาคมภาพยนตร์แห่งชาติ (สสภช) เพื่อเป็นเกียรติแก่นักแสดงชายในบทนำจากภาพยนตร์ที่ทำผลงานได้โดดเด่นและดีเยี่ยม เป็นส่วนหนึ่งในการผลักดันอุตสาหกรรมภาพยนตร์ไทย
รางวัลเมขลา ครั้งที่ 1 - 22 สาขานักแสดงนำชายดีเด่นจะมีผู้ได้รับการเสนอเข้าชิงรางวัล 5 รายชื่อ และจะมีผู้ได้รับรางวัลเพียงหนึ่งเดียว
ในปีนี้ได้มีการแยกรางวัลเป็น 2 คือ รางวัลนักแสดงนำชายดีเด่น ประเภทละครชีวิต และ รางวัลนักแสดงนำชายดีเด่น ประเภทละครหรรษา
ในปีนี้ได้มีการแยกรางวัลเป็น 2 ประภทคือ รางวัลนักแสดงนำชายดีเด่น ประเภทยอดนิยม และ รางวัลนักแสดงนำชายดีเด่น ประเภทมหานิยม โดยผู้เข้าชิงจะได้รับรางวัลประเภทยอดนิยมทุกคน และนอกจากนี้ยังให้ประชาชนโหวตผลงานที่ดีที่สุดในบรรดาผู้ได้รับรางวัลประเภทยอดนิยมมา 1 รายชื่อ เพื่อรับรางวัลประเภทมหานิยม
โปโลในซีเกมส์ ค.ศ. 2017
การแข่งขันโปโลในซีเกมส์ 2017 จัดแข่งขันในสนามแข่งขันม้าปูตราจายา การแข่งขันครั้งนี้เจ้าชายอับดุล มาตีนแห่งบรูไน ได้เข้าร่วมการแข่งขันนี้ด้วย
กรีมัวร์
กรีมัวร์  เป็นตำราไสยเวท เกี่ยวกับสูตรยาวิเศษ (potion) วิธีสร้างเครื่องราง
ของขลังอื่น ๆ รวมไปถึงวิธีการร่ายเวทมนตร์ การทำสเน่ห์ การทำนายทายทัก และการเรียกหรือเชิญสิ่งเหนือธรรมชาติ เช่น ทูตสวรรค์ วิญญาณ เทพ และ ปีศาจ มาเพื่อเรียกใช้งาน
คำว่า "กรีมัวร์" ("grimoire") เชื่อกันว่ามีที่มาจากคำภาษาฝรั่งเศส "grammaire" ซึ่งในสมัยโบราณใช้เรียกหนังสือทุกเล่มที่แต่งเป็นภาษาลาติน แต่ในฝรั่งเศสราวศตวรรษที่ 18 คำว่า "กรีมัวร์" เริ่มใช้ในความหมายที่เกี่ยวกับหนังสือเวทมนตร์ และได้ใช้ในความหมายนี้เรื่อยมา โดยเฉพาะตำราเขียนด้วยมือที่เป็นภาษาลาติน
ไครูล อานัวร์ โมฮัมหมัด
ไครูล อานัวร์ โมฮัมหมัด (เกิด 22 กันยายน ค.ศ. 1991 ที่รัฐตรังกานู) เป็นนักยิงธนูชาวมาเลเซีย เข้าร่วมการแข่งขันทีมชาติในปี ค.ศ. 2011 ไครูลเข้ารร่วมการแข่งขันเอเชียนเกมส์ ค.ศ. 2014 ได้เหรียญเงิน ซีเกมส์ ค.ศ. 2013 และ 2015 ได้เหรียญทอง
เอริน อัลดริช
เอริน มารี อัลดริช (เกิด 27 ธันวาคม ค.ศ. 1977 ในแดลลัส) เป็นนักวอลเลย์บอลชาวอเมริกัน เคยเข้าร่วมการแข่งขันโอลิมปิดในปี 2000 และแชมเปี้ยนชิพส์โลกในปี 1997, 2001, 2005 and 2007
ริค แอนด์ มอร์ตี้
ริค แอนด์ มอร์ตี้ เป็นแอนิเมชันแนวบันเทิงคดีวิทยาศาสตร์สำหรับผู้ใหญ่จากประเทศสหรัฐอเมริกา สร้างสรรค์โดย Justin Roiland และ Dan Harmon ออกฉายทางสถานีโทรทัศน์ Cartoon Network ในช่วงรายการรอบดึก Adult Swim ซีรีส์นี้เล่าเรื่องการผจญภัยแบบสุดเพี้ยนของนักวิทยาศาสตร์ปากร้ายสติเฟื่อง Rick Sanchez และหลานชายผู้ถูกชักจูงได้ง่ายและช่างหัวเสีย Morty Smith ทั้งในชีวิตครอบครัวธรรมดากับการผจญภัยข้ามมิติ โดยมี Justin Roiland เป็นผู้ให้เสียงตัวละครทั้งสอง ร่วมด้วย Chris Parnell, Spencer Grammer และ Sarah Chalke ให้เสียงตัวละครอื่นๆ ในครอบครัว ออกฉายครั้งแรกเมื่อ 2 ธันวาคม 2013
ซีรีส์ชุดนี้ได้รับเสียงชื่นชมอย่างล้นหลามถึงความแปลกใหม่ ความสร้างสรรค์ และความตลก
รายชื่อผู้ให้เสียงพากย์ (ภาษาไทย).
พากษ์เสียงภาษาไทยร่วม โดย กริน อักษรดี , วิทยา ผาสุข , อภิชาติ สมุทคีรี , สมเพชร ศรชาติ , ธันวา ภักดีอำนาจ , วิษณุ ทนุวงศ์ , จิตติ รุ่งโนรี , ศันสนีย์ ติณห์กีรดีศ
พรรคสังคมประชาธิปไตยแห่งคอซอวอ
พรรคสังคมประชาธิปไตยแห่งคอซอวอ (, PSD) เป็นพรรคการเมืองในประเทศคอซอวอ ก่อตั้งเมื่อวันที่ 10 กุมภาพันธ์ ค.ศ. 1990 มีอุดมการณ์ทางการเมืองแบบซ้ายกลาง
ศาลเจ้าเล่งจูเกียง
ศาลเจ้าเล่งจูเกียง  หรือเป็นที่รู้จักในนาม ศาลเจ้าแม่ลิ้มกอเหนี่ยว เป็นศาลเจ้าตามคติจีนหนึ่งในสามแห่งของจังหวัดปัตตานี ตั้งอยู่บริเวณเชิงสะพานเดชานุชิตในเขตเทศบาลเมืองปัตตานี ถือเป็นศูนย์รวมจิตใจของชาวไทยเชื้อสายจีนในจังหวัดปัตตานีและใกล้เคียง ภายในประดิษฐานเจ้าแม่ลิ้มกอเหนี่ยว (ภาษามลายูปัตตานีว่า โต๊ะแปะกงแมะ หรือโตะกงแมะ) โดยมีตำนานที่ยึดโยงกับสถานที่และโบราณสถานอื่น ๆ ในจังหวัด
ศาลเจ้าเล่งจูเกียงก่อตั้งขึ้นโดยชาวจีนในเมืองปัตตานีเมื่อปี พ.ศ. 2117 ยุคจักรพรรดิว่านลี่แห่งราชวงศ์หมิงตรงกับรัชกาลสมเด็จพระมหาธรรมราชาแห่งกรุงศรีอยุธยา เดิมมีชื่อว่าศาลเจ้าซูก๋ง เพราะมีโจ๊วซูก๋งหรือพระหมอเป็นเทพหลักของศาล ต่อมาได้รับการบูรณะและจัดงานสมโภชโดยหลวงสำเร็จกิจการจางวาง (ตันจงซิ่น) เมื่อปี พ.ศ. 2407 หลังจากนั้นพระจีนคณานุรักษ์ (ตันจูล่าย) ได้อัญเชิญเจ้าแม่ลิ้มกอเหนี่ยวจากบ้านกรือเซะมาประดิษฐานในศาล และตั้งชื่อศาลใหม่ว่า "ศาลเจ้าเล่งจูเกียง" แต่นิยมเรียก "ศาลเจ้าแม่ลิ้มกอเหนี่ยว" เป็นศาลเจ้าที่เก่าแก่ที่สุดในไทยในปัจจุบัน
ตามตำนานเจ้าแม่ลิ้มกอเหนี่ยวกล่าวว่า เป็นหญิงชาวจีนตระกูลลิ้มหรือหลิม มีพี่ชายชื่อลิ้มโต๊ะเคี่ยมซึ่งต่อมาได้เดินทางมารับราชการที่เมืองปัตตานีและสมรสกับธิดาของเจ้าเมือง เข้ารีตอิสลามและไม่หวนกลับบ้านเกิดเมืองนอน มารดาที่อยู่ในประเทศจีนก็คิดถึงบุตรชายยิ่งนักเพราะไม่ติดต่อกลับมาเลย ลิ้มกอเหนี่ยวสงสารมารดาจึงอาสาออกตามหาพี่ชาย จนพบกับลิ้มโต๊ะเคี่ยมที่บ้านกรือเซะ และอาศัยอยู่ที่นั่นยาวนานก็เพื่อชวนให้พี่ชายกลับเมืองจีนไปพบมารดา แต่พี่ชายกลับปฏิเสธเพราะกำลังสร้างมัสยิดกรือเซะ เมื่อไม่สามารถทำให้พี่ชายกลับประเทศจีนตามความประสงค์ของมารดา ลิ้มกอเหนี่ยวจึงผูกคอตายใต้ต้นมะม่วงหิมพานต์ ด้วยความอาลัย ลิ้มโต๊ะเคี่ยมจึงสร้างฮวงซุ้ยให้แก่น้องสาวตามประเพณี แต่เมื่อชาวจีนได้ทราบถึงความกตัญญูรักษาสัตย์ จึงมีชาวบ้านไปบนบาน ก่อนนำไม้มะม่วงหิมพานต์นั้นมาแกะสลักเป็นรูปเจ้าแม่ลิ้มกอเหนี่ยวประดิษฐานไว้ที่ศาลเจ้ากรือเซะ ภายหลังได้ย้ายไปประดิษฐาน ณ ศาลเล่งจูเกียงจนถึงปัจจุบัน เป็นที่ยอมรับนับถือในกลุ่มชาวไทยเชื้อสายจีนสืบต่อมา แม้กระทั่งลูกหลานชาวจีนที่เปลี่ยนเข้ารับศาสนาอิสลามและใช้ภาษามลายูไปแล้ว แต่บางส่วนก็มีไปขอพรหรือบนบานกับเจ้าแม่ลิ้มกอเหนี่ยว ในวันฮารีรายอก็จะมีการเซ่นสรวงเจ้าแม่ และเมื่อพิธีแห่เจ้าแม่เดือนสามชาวมุสลิมเชื้อสายจีนก็จะไปชมขบวนเพื่อระลึกถึง
ทั้งนี้ศาลเจ้าเล่งจูเกียงมีความศักดิ์สิทธิ์และมีชื่อเสียง โดยมีพระมหากษัตริย์ไทยได้เสด็จมายังศาลเจ้าแห่งนี้สามพระองค์ ได้แก่ พระบาทสมเด็จพระจุลจอมเกล้าเจ้าอยู่หัว, พระบาทสมเด็จพระมงกุฎเกล้าเจ้าอยู่หัว และพระบาทสมเด็จพระปรมินทรมหาภูมิพลอดุลยเดช โดยพระมหากษัตริย์ทุกพระองค์ที่เสด็จมาจะพระราชทานกระถางธูปเป็นประจำ ได้แก่ พระบาทสมเด็จพระมงกุฎเกล้าเจ้าอยู่หัวและสมเด็จพระนางเจ้าอินทรศักดิศจี พระวรราชชายาได้พระราชทานรูปเคารพเจ้าแม่กวนอิมและกระถางธูปทองเหลืองขนาดใหญ่แก่ศาลเล่งจูเกียง เพื่ออุทิศพระราชกุศลถวายแด่พระบาทสมเด็จพระจุลจอมเกล้าเจ้าอยู่หัว ส่วนพระบาทสมเด็จพระปรมินทรมหาภูมิพลอดุลยเดช เสด็จพร้อมด้วยสมเด็จพระนางเจ้าสิริกิติ์ พระบรมราชินีนาถ, สมเด็จพระเทพรัตนราชสุดาฯ สยามบรมราชกุมารี และสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เสด็จมาเคารพศาลเจ้าแห่งนี้หลายครั้ง บางครั้งก็เสด็จเป็นการส่วนพระองค์
ศาลเจ้าเล่งจูเกียงมีชั้นเดียว แบ่งเป็นโถงกลาง มีปีกซ้ายและปีกขวา ลานด้านหน้าอาคารมีแท่นบูชาเทวดา โถงกลางมีแท่นบูชาสามแท่น แท่นกลางคือโจ๊วซูกง เป็นเทพประธาน และเจ้าแม่ทับทิม, แท่นซ้ายคือเจ้าแม่ลิ้มกอเหนี่ยวและน้องเจ้าแม่ และแท่นขวาคือตั่วเหล่าเอี้ยหรือและฝูเต๋อเจิ้งเฉิน ส่วนโถงด้านขวามีและเจ้าแม่กวนอิม และโถงซ้ายมีเทพกุนเต้กุน
ลูทวิช แอร์ฮาร์ท
ลูทวิช วิลเฮ็ล์ม แอร์ฮาร์ท (; 4 กุมภาพันธ์ พ.ศ. 2440 - 5 พฤษภาคม พ.ศ. 2520) เป็นรัฐบุรุษชาวเยอรมัน รัฐมนตรีว่าการกระทรวงเศรษฐกิจคนแรก และนายกรัฐมนตรีคนที่สองของเยอรมนีตะวันตก เป็นคนสำคัญในการฟื้นฟูเศรษฐกิจเยอรมนีตะวันตกในช่วงหลังสงครามโลกครั้งที่สองที่รู้จักในชื่อ "ปาฏิหาริย์ทางเศรษฐกิจ"
ยิสราเอล ฟรายด์แมน
ยิสราเอล ฟรายด์แมน (8 กุมภาพันธ์ ค.ศ. 1923 – 1 พฤษภาคม ค.ศ. 2017) รู้จักกันในนาน ปรัสกานเนอร์ เรบบี้ เป็นวิทยากรในวิทยาลัยเทลอาวีฟ ประเทศอิสราเอล เสียชีวิตเมื่อวันที่ 1 พฤษภาคม ค.ศ. 2017 ด้วยวัย 93 ปี
เพเทอร์ โฟเกิล (ศิลปิน)
เพเทอร์ โฟเกิล (; 9 มีนาคม ค.ศ. 1937 – 8 พฤษภาคม ค.ศ. 2017) เป็นศิลปินชาวเยอรมัน รู้จักกันในงานประติมากรรมอิเล็กทรอนิกส์และศิลปะเสียง
เพเทอร์จบวิชาฟิสิกส์ และก่อนที่จะเป็นศิลปิน เขาได้ทำงานในการวิจัยทางการแพทย์และนิยันตศาสตร์ (cybernetics)
โฟเกิลเสียชีวิตเมื่อวันที่ 8 พฤษภาคม ค.ศ. 2017 ด้วยวัย 80 ปี
ฟอเซีย อันจัม
ซีแนท อันจัม คัททัก (1939-2017), หรือหรือรู้จักในชื่อ ฟอเซีย อันจัม, เป็นกวีภาษาปาทาน, นักศึกษาศาสตร์และนักวิทยุ
ฟอเซียแต่งหนังสือ:
มาเซราติ เอมซี12
เมารี เดกซ์เตอร์
เมารี่ เด็กซ์เตอร์ (12 มิถุนายน ค.ศ. 1927 – 28 พฤษภาคม ค.ศ. 2017) เป็นผู้ผลิตและผู้กำกับภาพยนตร์ชาวอเมริกัน
เบลลีย์ มิเชลล์ บราวน์
เบลลีย์ มิเชลล์ บราวน์ (เกิด 24 พฤษภาคม ค.ศ. 2006) เป็นนักแสดงหญิงเด็กชาวอเมริกัน เริ่มแสดงภาพยนตร์ตั้งแต่ปี ค.ศ. 2011
คิม โอเปก
คิม เอเงิล โอเปก (; เกิด 31 พฤษภาคม ค.ศ. 1983) เป็นนักฟุตบอลชาวเดนมาร์ก เริ่มเข้าสู่วงการฟุตบอลตั้งแต่ ค.ศ. 2004
อัน ย็อง-มี
อัน ย็อง-มี (; เกิด 5 พฤศจิกายน ค.ศ. 1983) เป็นนักแสดงตลกชาวเกาหลีภายใต้วายจีเอนเตอร์เทนเมนต์ โดยเริ่มแสดงตั้งแต่ปี ค.ศ. 2004
กองทัพบกจักรวรรดิรัสเซีย
ตำบลสว่างแดนดิน
สว่างแดนดิน เป็นตำบลหนึ่งในอำเภอสว่างแดนดิน จังหวัดสกลนคร โดยเป็นที่ตั้งศูนย์ราชการประจำอำเภอและศูนย์กลางเศรษฐกิจชุมชน องค์กรปกครองส่วนท้องถิ่นที่ดูแลพื้นที่ตำบลสว่างแดนดิน ได้แก่ เทศบาลตำบลสว่างแดนดิน และองค์การบริหารส่วนตำบลสว่างแดนดิน
ตำบลสว่างแดนดินตั้งอยู่ทางทิศตะวันตกของจังหวัดสกลนคร มีอาณาเขตติดต่อกับเขตการปกครองข้างเคียงดังต่อไปนี้
"สุขาภิบาลสว่างแดนดิน"ก่อตั้งเมื่อวันที่ 31 สิงหาคม พ.ศ. 2498 โดยครอบคลุมพื้นที่บางส่วนตำบลสว่างแดนดิน อำเภอสว่างแดนดิน จังหวัดสกลนคร ต่อมาได้มีการประกาศจัดตั้ง "สภาตำบลสว่างแดนดิน" เมื่อวันที่ 5 กรกฎาคม พ.ศ. 2516 จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยได้เปลี่ยนแปลงฐานะสภาตำบลสว่างแดนดินเป็น "องค์การบริหารส่วนตำบลสว่างแดนดิน" และปี พ.ศ. 2542 กระทรวงมหาดไทยได้ประกาศเปลี่ยนแปลงฐานะสุขาภิบาลสว่างแดนดินเป็น "เทศบาลตำบลสว่างแดนดิน"
ตำบลสว่างแดนดินแบ่งเขตการปกครองออกเป็น 27 หมู่บ้าน ได้แก่
ท้องที่ตำบลสว่างแดนดินอยู่ในการดูแลขององค์กรปกครองส่วนท้องถิ่น 2 แห่ง ได้แก่
กระทรวงการสงครามสหรัฐ
กระทรวงการสงครามสหรัฐ  เป็นหน่วยงานการต่างประเทศทางทหารสหรัฐ เดิมรับผิดชอบการดำเนินงานและการบำรุงรักษากองทัพสหรัฐ ยังมีความรับผิดชอบต่อกิจการทางทะเล ถึงตอนที่จัดตั้งทบวงทหารเรือใน 1798 และจัดตั้งทบวงทหารบกสหรัฐ และทบวงทหารอากาศสหรัฐเมื่อวันที่ 18 กันยายน ค.ศ. 1947
รัฐมนตรีว่าการกระทรวงการสงคราม มีหน้าที่รับผิดชอบด้านเงินทุน ,การซื้ออุปกรณ์ และมีบทบาทเล็กน้อยในการกำกับกิจการทางทหารไปยังภาคการสงครามตลอดการดำรงวาระอยู่
กระทรวงสงครามสหรัฐ
อาเมรีกานา (รัฐเซาเปาลู)
อาเมรีกานา  เป็นเทศบาลในรัฐเซาเปาลู ประเทศบราซิล มีประชากร 229,322 คน (ค.ศ. 2015) มีพื้นที่ 133.91 ตร.กม. พื้นที่ตั้งถิ่นฐานเดิมพัฒนาขึ้นรอบสถานีรถไฟ ก่อตั้งในปี ค.ศ. 1875 และมีการพัฒนาโรงงานทอผ้าฝ้ายใกล้กับฟาร์ม ชื่อเมืองเนื่องจากการตั้งถิ่นฐานของชาวอเมริกันจากรัฐฝ่ายใต้ที่อพยพเข้าไปภายหลังแพ้สงครามกลางเมืองอเมริกา
Americana, São Paulo
โรงเรียนไทยบริหารธุรกิจและพณิชยการ
เมารี่ เด็กซ์เตอร์
เอลี โคเฮน
เอลียาฮู เบน-ชาอูล โคเฮน (ฮีบรู: אֱלִיָּהוּ בֵּן שָׁאוּל כֹּהֵן‎‎,อาหรับ: إيلي كوهين‎‎‎; 26 ธันวาคม ค.ศ. 1924 - 18 พฤษภาคม ค.ศ. 1965) หรือโดยทั่วไปรู้จักในชื่อ เอลี โคเฮน เป็นสายลับชาวอิสราเอล เขาเป็นที่รู้จักจากงานสืบราชการลับของเขาในซีเรียเมื่อปี ค.ศ.1961 - 1965 ซึ่งเขาพัฒนาความสัมพันธ์ทางการเมืองและทางการทหารกับซีเรียจนได้เป็นหัวหน้าที่ปรึกษาของรัฐมนตรีว่าการกระทรวงกลาโหมของซีเรีย ต่อมาเขาถูกเจ้าหน้าที่ข่าวกรองของซีเรียจับได้ว่าเขาเป็นสายลับและถูกประหารชีวิตโดยการแขวนคอในปี ค.ศ. 1965 โคเฮนนั้นมีส่วนอย่างมากในชัยชนะของอิสราเอลในสงครามหกวัน￼￼ ในปี 2019 ปฏิบัติการของเขาได้ถูกนำมาทำเป็น​มินิซีรีย์ The​ Spy​ ทางเน็ตฟลิกซ์
เอลี โคเฮน เกิดเมื่อวันที่ 26 ธันวาคม 1924 ที่เมืองอะเล็กซานเดรีย ราชอาณาจักรอียิปต์ ซึ่งพ่อของเขาย้ายมาจากเมืองอะเลปโปในปี 1914 ในเดือนมกราคมปี 1947 เขาเลือกที่จะถูกเกณฑ์เป็นทหารอียิปต์เพื่อเป็นทางเลือกในการจ่ายเงินทั้งหมดที่ชาวยิววัยหนุ่มควรจะต้องจ่าย ต่อมาในปีนั้นเขาออกจากมหาวิทยาลัยและเริ่มเรียนที่บ้านหลังจากเผชิญกับการคุกคามจากกลุ่มภราดรภาพมุสลิม
ในหลายปีต่อหลังจากการก่อตั้งประเทศอิสราเอล ชาวยิวจำนวนมากได้อพยพออกจากอียิปต์ แม้ว่าพ่อแม่และพี่น้องสามคนของเขาจะเดินทางไปอิสราเอลในปี 1949 โคเฮนยังคงศึกษาต่อจนจบการศึกษาด้านอิเล็กทรอนิกส์และประสานงานกิจกรรมของชาวยิวและไซออนนิสม์
โคเฮนเข้ามามีส่วนร่วมในการดำเนินการของอิสราเอลในประเทศต่างๆในช่วงทศวรรษที่ 1950 ถึงแม้รัฐบาลอียิปต์ไม่สามารถยืนยันและแสดงหลักฐานว่าเขามีส่วนร่วมในที่ช่วยนำพาชาวยิงอียิปต์อพยพมาที่อิสราเอล
หลังจากวิกฤตการณ์คลองสุเอซ รัฐบาลอียิปต์ได้ดำเนินการข่มเหงชาวยิวและชาวยิวถูกขับไล่ออกจากโรงเรียนหลายแห่ง ในเดือนธันวาคมปี 1956 โคเฮนถูกบังคับให้ออกนอกประเทศ ด้วยความช่วยเหลือของหน่วยงานของชาวยิว เขาได้อพยพไปยังอิสราเอลและถึงท่าเรือของอิสราเอลในไฮฟาโดยเรือเดินทางจากเนเปิลส์ อิตาลี
ในปี 1957 โคเฮนถูกคัดเลือกโดยกองกำลังป้องกันประเทศอิสราเอลและได้ดำรงตำแหน่งในหน่วยสืบราชการลับทางทหารซึ่งเขาได้กลายเป็นนักวิเคราะห์ข่าวกรอง เขานั้นเบื่องานของเขาและเขาพยายามที่จะเข้าร่วมกับมอสสาด โคเฮนรู้สึกผิดหวังเมื่อมอสสาดปฏิเสธเขาและเขาได้ลาออกจากหน่วยข่าวกรองทางทหาร
สองปีต่อมาเขาทำงานเป็นพนักงานเก็บเอกสารในสำนักงานประกันของในเทลอาวีฟ และแต่งงานกับ Nadia Majald ผู้อพยพชาวอิรักเชื้อสายยิว ในปี 1959 พวกเขามีลูกสามคนคือโซฟี,ไอริท และไช เขาและครอบครัวตั้งรกรากอยู่ใน
มอสสาดได้รับโคเฮนเข้าร่วมหลังจากที่กำลังมองหาตัวแทนพิเศษเพื่อแทรกซึมเข้าไปในรัฐบาลซีเรีย จากนั้นเขาก็ปลอมตัวเป็นนักธุรกิจชาวซีเรียที่เดินทางกลับประเทศหลังจากอยู่ที่อาร์เจนตินา โคเฮนย้ายไปอาร์เจนตินาในปี 1961
เดินทางสู่ดามัสกัส.
โคเฮนย้ายไปอยู่ที่ดามัสกัสเมื่อเดือนกุมภาพันธ์ปี 1962 ภายใต้นามแฝง Kamel Amin Thaabet (อาหรับ:كاملأمينثابت)
การแทรกซึมและการสร้างความเชื่อมั่น.
กลยุทธ์ที่โคเฮนใช้สร้างความสัมพันธ์กับนักการเมืองระดับสูงของซีเรีย เจ้าหน้าที่ทหาร ผู้มีอิทธิพลในวงการสาธารณะ และการทูตต่างประเทศนั้นได้รับการวางแผนอย่างรอบคอบโดยมอสสาด
โคเฮนยังคงใช้ชีวิตทางสังคมของเขาเช่นเดียวกับในอาร์เจนตินา การใช้เวลาอยู่ในร้านกาแฟและฟังข่าวการเมืองซุบซิบ นอกจากนี้เขายังจัดปาร์ตี้ที่บ้าน ซึ่งกลายเป็นองค์กรนอกกฎหมายสำหรับรัฐมนตรีอาวุโสของซีเรียนักธุรกิจและคนอื่น ๆ ใช้อพาร์ทเมนท์ของโคเฮนสำหรับการมั่วสุมกับผู้หญิงหลายคนรวมทั้งเลขาธิการกระทรวงกลาโหม แอร์โฮสเตสและนักร้องชื่อดัง เจ้าหน้าที่ระดับสูงที่มึนเมาพูดคุยได้อย่างอิสระในเรื่องแผนการทำงานและแผนการของกองทัพ โคเฮนผู้ซึ่งแกล้งทำเป็นมึนเมายังคงมีสติและฟังอย่างระมัดระวังนอกเหนือจากนี้ยังมีการให้เงินกู้กับเจ้าหน้าที่ของรัฐ บางแหล่งข่าวอ้างว่าเขาได้สร้างมิตรภาพที่ดีกับ
ข่าวกรองที่เก็บรวบรวม.
โคเฮนให้ข้อมูลข่าวสารมากมายแก่กองทัพอิสราเอลในช่วงสี่ปี (1961-1965) โคเฮนส่งข้อมูลลับต่างๆไปยังอิสราเอลโดยทางวิทยุ จดหมายลับและบางครั้งได้ส่งคนไป และเขายังได้แอบเดินทางไปอิสราเอลสามครั้ง
ความสำเร็จที่โด่งดังที่สุดของเขาคือการไปที่ที่ราบสูงโกลันของเขา ซึ่งเขารวบรวมข้อมูลเกี่ยวกับป้อมปราการของซีเรียที่นั่น แกล้งทำเป็นเห็นใจทหารซีเรียที่ถูกแสงแดดโดยปลูกต้นไม้ไว้ทุกตำแหน่ง ซึ่งต้นไม้นี้ถูกใช้เป็นเครื่องหมายกำหนดเป้าหมายโดยทหารอิสราเอลในช่วงสงครามหกวันและช่วยให้อิสราเอลสามารถล้อมที่ราบสูงโกลันได้ภายในสองวันด้วยความคล่องตัว
ความลับถูกเปิดเผย.
พันเอกคนใหม่ที่ได้รับการแต่งตั้งจากซีเรียไม่ไว้วางใจใครและไม่ชอบโคเฮน ด้วยเหตุนี้โคเฮนจึงกลัวว่าจะใครรู้ว่าเขาเป็นสายลับจึงขอลาออกจากงานของเขาในซีเรีย อย่างไรก็ตามหน่วยสืบราชการลับอิสราเอลขอให้เขากลับไปยังซีเรียอีกครั้ง ก่อนออกเดินทางโคเฮนยืนยันกับภรรยาของเขาว่าจะเดินทางไปแค่ครั้งเดียวก่อนที่เขาจะกลับมาอย่างถาวร
ในเดือนมกราคมปี 1965 ความพยายามของซีเรียในการสร้างกำแพงกันคลื่นได้เกิดขึ้น การใช้เครื่องมือการติดตามของโซเวียตและการช่วยเหลือจากผู้เชี่ยวชาญจากโซเวียต ช่วงเวลาแห่งความเงียบของวิทยุก็เป็นที่สังเกตและหวังว่าจะสามารถระบุการส่งข้อมูลที่ผิดกฎหมายได้ หลังจากที่มีการตรวจพบและแทรกแซงคลื่นวิทยุจำนวนมากเมื่อวันที่ 24 มกราคม เจ้าหน้าที่รักษาความปลอดภัยของซีเรียบุกเข้าไปในอพาร์ตเมนต์ของโคเฮนที่ซึ่งเขาถูกจับในช่วงที่เขากำลังจะกลับไปยังอิสราเอล
โคเฮนถูกสอบปากคำและทรมานซ้ำๆ หลังจากการพิจารณาคดีของศาลทหาร เขาถูกตัดสินว่ามีความผิดในการสอดแนมและถูกตัดสินประหารชีวิตภายใต้กฎอัยการศึก
การผลิตภาพยนตร์
การผลิตภาพยนตร์, การทำภาพยนตร์ หรือ การสร้างภาพยนตร์  เป็นกระบวนการในการผลิตภาพยนตร์ ที่อาจแยกออกเป็นหลายขั้นตอนอย่าง เรื่องราวเบื้องต้น แนวคิด หรือการดำเนินการผ่านขั้นตอนเขียนบท คัดเลือกนักแสดง ถ่ายทำ บันทึกเสียง และการผลิตซ้ำ การตัดต่อ และการฉายผลงานที่เสร็จสิ้นก่อนฉายให้ผู้ชม และจัดแสดง การผลิตภาพยนตร์มีเกิดขึ้นในที่ต่าง ๆ ของโลก ที่แตกต่างกันทั้งทางด้านเศรษฐกิจ สังคม บริบททางการเมือง และการใช้เทคโนโลยีที่หลากหลายและเทคนิคภาพยนตร์ โดยทั่วไปแล้วการผลิตภาพยนตร์จะมีผู้เกี่ยวข้องจำนวนมาก และอาจใช้เวลาหลายเดือนถึงหลายปีจนกว่าจะเสร็จ
ขั้นตอนการสร้าง.
การผลิตภาพยนตร์ประกอบด้วย 5 ขั้นตอนสำคัญดังนี้
ตีสิบเดย์
Filmmaking
Film production
การทำภาพยนตร์
การสร้างภาพยนตร์